钦定古今图书集成/理学汇编/学行典/第117卷 > 易经 > 乾卦
## 钦定古今图书集成/理学汇编/学行典/第117卷 > 易经 > 乾卦

闲邪存其诚。

〈大全〉程子曰：“闲邪则诚自存。如人有室，垣墙不修，不能防寇。寇从东来逐之，则复有自西入逐得一人，一人复至。不如修其垣墙，则寇自不至，故欲闲邪也。敬是闲邪之道，闲邪存其诚，虽是两事，然亦只是一事，闲邪则诚自存矣。天下有一个善，一个恶，去善即是恶，去恶即是善。闲邪则诚自存，不是外面捉一个诚将来”存著如此，则岂有入善之理？只是闲邪则诚自存，闲邪更著甚工夫？但惟是动容貌，整思虑，则自然生敬，敬只是主一也。朱子曰：“只是觉见邪在这里，要去闲他，则心便一了。所以说道：‘闲邪则固一矣’。”既一，则邪便自不能入，便更不消说又去闲邪。